Мартин Далин

мини|Мартин Далин во јануари 2014
**Ден Мартин Натаниел Далин** (16 април 1968) е поранешен шведски професионален фудбалер кој играл на позицијата напаѓач. Во својата рана младост, тој важел за еден од најдобрите светски напаѓачи.

Започнувајќи ја својата кариера со тимот ФФ Малме во 1987 година, тој бил најдобар стрелец на Алсвенскан во 1988 година. Во својата кариера играл во клубови од  Бундеслигата, Серија А и Премиер лигата пред да се пензионира во 1999 година.

Далин бил интернационалец помеѓу 1991 и 1997 година, одиграл 60 натпревари за репрезентацијата на Шведска и бил дел од репрезентацијата на Шведска која завршила на третото место на Светското првенство во фудбал во 1994 година во САД. Ја претставувал Шведска на Летните олимписки игри во 1988 година во Сеул, како и на УЕФА ЕВРО 1992 година. Во 1993 година, тој бил награден со Гулдболен наградата за најдобар шведски фудбалер на годината.

## Најрани години
Далин е роден во Удевала, Шведска. Татко му потекнувал од Венецуела, бил музичар, а мајка му била швеѓанка. Мартин Далин бил именуван по Мартин Лутер Кинг Џуниор. Иако тој е роден во градот Удевала, своето подоцнежно детство го минал во градот Лунд.

## Клупска кариера
Во 1993 година, тој бил избран за најдобар шведски играч на годината, освојувајќи ја наградата Гулдболен.

Играл за тимовите на Малме ФФ, Борусија Менхенгладбах, АС Рома, Хамбургер и Блекбурн Роверс. Најуспешниот период во кариерата го поминал со Борусија Менхенгладбах со која го освоил германскиот куп во 1995 година заедно со извонредниот германски репрезентативец и играч од средниот ред Стефан Ефенберг.

Далин подоцна преминал во тимот на Рома, но по кратко заминал во премиерлигашот Блекбурн Роверс и тоа во средината на 1997 година, кога одиграл 21 натпревар за тимот и постигнал четири гола.

Во сезоната 1998-1999, тој одиграл само пет натпревари кога се случила повредата на еден тренинг натпревар со што бил надвор до крајот на сезоната. Тоа било причината за негово повлекување од играта.Сето ова му се случило во 1999 година во новиот клуб од Бундеслигата Хамбургер од Хамбург.Тој во тимот од Германија бил испратен како позајмица.

Блекбурн Роверс подоцна ја обвинил својата осигурителна компанија која сепак одбила да плати оштета за повредата, тврдејќи дека нормалното повредување е нормален процес во фудбалската игра. Иако првичната пресуда била донесена во корист на клубот, сепак во 2005 година повисокиот Апелационен суд ја укинал и ја вратил на повторно разгледување во понискиот суд. На 12 април 2006 година, Врховниот суд пресудил во корист на осигурителната компанија, одлучувајќи дека играчот веројатно имал претходно постоечка повреда и моменталната повреда била како дополнителен ефект од претходната. Оваа одлука Блекбурн го чинела 4 милиони фунти помалку во џебот.

## Меѓународна кариера
Во 1988 година, Далин станал вториот шведски афро-играч кој ја претставувал репрезентацијата на Шведска. Тој бил во состав на шведската репрезентација која го освоила третото место на Светското првенство на ФИФА 1994 година во САД, постигнувајќи четири гола на турнирот. Учествувал и во тимот кој стигнал до полуфиналето на УЕФА ЕВРО 1992 година.

## Пензионирање
Далин денес живее во Монако. Тој го позајмува своето име за рекламирање на модна линија за облека. Зборува три јазици – шведски, англиски и германски.

Далин станал спортски агент работејќи за спортската агенција на поранешниот соиграч Роџер Љунг. Потоа  формирал своја агенција наречена МД Менаџмент. Тој ги претставува и застапува Ола Тоивонен, Гиљермо Молинс, Маркус Розенберг, Јонас Олсон, Бехранг Сафари  и Понтус Јансон.

## Статистика на кариерата

### Клуб статистика

:Извор:

 

### Меѓународна статистика
**Настапи и голови во репрезентација по година**

**Меѓународни голови постигнати од Мартин Далин**

: *Резултатите 1 го претставуваат бројот на голови на Шведска, а резултатите 2 постигнатите голови на играчот.*

## Наводи


## Надворешни врски

Категорија:Фудбалери на Светско првенство 1994
Категорија:Фудбалери од Премиер Лига
Категорија:Фудбалери во Серија А
Категорија:Фудбалери од Бундеслигата
Категорија:Фудбалери на ФК Блекбурн Роверс
Категорија:Фудбалери на ФК Рома
Категорија:Шведски фудбалери
Категорија:Родени во 1968 година
Категорија:Живи луѓе